PMIndiaData/PMIndiaSum huggingface dataset:
রেলবাজটকে সাধারণ বাজেটের মধ্যে অন্তর্ভূক্তি এবং বাজেট পেশের সময় আরও এগিয়ে নিয়েআসার প্রস্তাবে অনুমোদন কেন্দ্রীয় মন্ত্রিসভার

রেলবাজেটকে সাধারণ বাজেটের মধ্যে অন্তর্ভুক্ত করার প্রস্তাবটি আজ অনুমোদন লাভ করলকেন্দ্রীয় মন্ত্রিসভার । একইসঙ্গে, প্রতি বছর ২৮ ফেব্রুয়ারির পরিবর্তে এখন থেকে পয়লা ফেব্রুয়ারি তারিখে বাজেটপেশের দিন এগিয়ে আনার প্রস্তাবেও সম্মতি মিলল মন্ত্রিসভার। অন্যদিকে, বাজেট ওহিসাবের ক্ষেত্রে পরিকল্পনা ও পরিকল্পনা বহির্ভূত বিষয়গুলিকে জুড়ে দেওয়ারপ্রস্তাবটিতেও অনুমোদন মিলল কেন্দ্রীয় মন্ত্রিসভার। অর্থ মন্ত্রকের প্রস্তাব এবংকেন্দ্রীয় মন্ত্রিসভার সিদ্ধান্তক্রমে এই পরিবর্তনগুলি চালু হচ্ছে ২০১৭-১৮ আর্থিকবছরের বাজেট পেশের সময় থেকেই। কেন্দ্রীয়মন্ত্রিসভার বৈঠকটি আজ এখানে অনুষ্ঠিত হয় প্রধানমন্ত্রী শ্রী নরেন্দ্র মোদীরনেতৃত্বে।
পি এস এল ভি-সি৩১-এর সফল উৎক্ষেপণে ইসরোর বিজ্ঞানীদের অভিনন্দন জানালেন প্রধানমন্ত্রী

পি এস এল ভি-সি৩১-এর সফল উৎক্ষেপণ এবং আই আর এন এস এস-কে সঠিক কক্ষপথে স্থাপনের জন্য ভারতীয় মহাকাশ গবেষণা সংস্থা (ইসরো)-র বিজ্ঞানীদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, ইসরোর গতিময়তা ও স্থির সঙ্কল্পের জন্য আমার অভিনন্দন। পি এস এল ভি-সি৩১-এর সফল উৎক্ষেপণ এবং আই আর এন এস এস-১ই-কে সঠিক কক্ষপথে স্থাপন করার জন্য অভিনন্দন জানাই আমাদের বিজ্ঞানীদেরও। ইসরোর বিজ্ঞানীদের সঙ্গে আজ কথাবার্তাও বলেন প্রধানমন্ত্রী। এক ট্যুইট বার্তায় তিনি বলেছেন, আমাদের বিজ্ঞানীরা আমাদের গর্বিত করে চলেছেন। /
ভারত ও গিনির মধ্যে পুনর্নবীকরণযোগ্য শক্তি ক্ষেত্রে স্বাক্ষরিত সমঝোতাপত্রে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও গিনির মধ্যে পুনর্নবীকরণযোগ্য শক্তি ক্ষেত্রে স্বাক্ষরিত মউ বা সমঝোতাপত্রে অনুমোদন মিলেছে। এই সমঝোতাপত্র স্বাক্ষরের উদ্দেশ্য হ’ল – · সহযোগিতামূলক প্রাতিষ্ঠানিক সম্পর্কের ভিত্তি গড়ে তোলা; · পারস্পরিক স্বার্থ, সমতা ও দুই পক্ষের মতৈক্যের ভিত্তিতে পুনর্নবীকরণযোগ্য শক্তি ক্ষেত্রে দ্বিপাক্ষিক প্রযুক্তিগত সহযোগিতার প্রসার ঘটানো এবং এ ধরনের সহযোগিতায় উৎসাহদান; · সৌরশক্তি, বায়ুশক্তি, জৈবশক্তি, বর্জ্য থেকে শক্তি, ক্ষুদ্র জলবিদ্যুৎ প্রকল্প ও দক্ষতা বৃদ্ধির মতো ক্ষেত্রে সহযোগিতা গড়ে তোলা। এই সমঝোতা দুই দেশের মধ্যে দ্বিপাক্ষিক সহযোগিতাকে মজবুত করতেও কার্যকর হবে।
যুব বিষয়ে সহযোগিতায় ভারত ও বাংলাদেশের মধ্যে সমঝোতাপত্রে অনুমোদন কেন্দ্রীয় মন্ত্রিসভার

যুব বিষয়ে সহযোগিতা ক্ষেত্রে ভারত ও বাংলাদেশের মধ্যে সমঝোতাপত্র স্বাক্ষর সম্পর্কে প্রধানমন্ত্রী শ্রী নরেন্দ্র মোদীর নেতৃত্বাধীন কেন্দ্রীয় মন্ত্রিসভাকে আজ অবগত করানো হয়। ২০১৯ সালের ৫ই অক্টোবর নতুন দিল্লিতে এই সমঝোতাপত্র স্বাক্ষরিত হয়। ভারত ও বাংলাদেশের মধ্যে যুব বিষয়ে কর্মসূচির মাধ্যমে দুই দেশের যুবসম্প্রদায়ের মধ্যে চিন্তাভাবনা, মূল্যবোধ ও সংস্কৃতির আদানপ্রদান এবং বন্ধুত্বপূর্ণ সম্পর্ক বৃদ্ধির লক্ষ্যেই এই চুক্তি স্বাক্ষরিত হয়। এর ফলে, যুবাদের মধ্যে আন্তর্জাতিক ধ্যান-ধারণা বৃদ্ধি পাবে এবং যুব বিষয়ক ক্ষেত্রে তাঁরা জ্ঞান ও অভিজ্ঞতা সঞ্চয় করবে। /
রাষ্ট্রপতির জন্মদিনে দুটি বই প্রকাশ করলেন প্রধানমন্ত্রী

রাষ্ট্রপতি ভবনের ঐতিহাসিক দরবার হল-এ ‘স্পিচেস অফ দ্য প্রেসিডেন্ট – ভল্যুম থ্রি’ এবং ‘প্রেসিডেন্সিয়াল রিট্রিট্‌স’ নামে দুটি বই প্রকাশ করলেন প্রধানমন্ত্রী শ্রী নরেন্দ্র মোদী। রাষ্ট্রপতি শ্রী প্রণব মুখোপাধ্যায়ের জন্মদিন পালনের অঙ্গ হিসেবে দরবার হল-এ এই অনুষ্ঠানটির আয়োজন করা হয়। রাষ্ট্রপতি শ্রী মুখোপাধ্যায়ের বয়স ৮০ বছর পূর্ণ হওয়ায় তাঁকে অভিনন্দন জানান প্রধানমন্ত্রী। তিনি বলেন, রাষ্ট্রপতি শ্রী প্রণব মুখোপাধ্যায় তাঁর রাজনৈতিক জীবনের বিভিন্ন সময়ে কেন্দ্রীয় সরকারের বহু উচ্চ পদে থেকে নানা গুরুদায়িত্ব পালন করে এসেছেন। তাঁর সঙ্গে প্রধানমন্ত্রী হিসেবে কাজ করার সুযোগ পেয়ে তিনি নিজেকে ভাগ্যবান বলে মনে করেন। প্রধানমন্ত্রী বলেন, সুলিখিত এই দুটি গ্রন্থ রাষ্ট্রপতির তীক্ষ্ণ এবং উপলব্ধিময় মননশীলতারই পরিচয় বহন করে।
বালিতে জি২০ শিখর সম্মেলনে তৃতীয় পর্বে প্রধানমন্ত্রী শ্রী নরেন্দ্র মোদীর ভাষণের বঙ্গানুবাদ: ডিজিটাল পরিবর্তন

নয়াদিল্লি, ১৬ নভেম্বর, ২০২২ মাননীয়, আমাদের এই শতকে ডিজিটাল পরিবর্তন সবচেয়ে উল্লেখযোগ্য এক পরিবর্তন। ডিজিটাল প্রযুক্তির যথাযথ ব্যবহার দারিদ্র্যের বিরুদ্ধে দীর্ঘদিন ধরে চলা সমগ্র বিশ্বের লড়াইকে সহজ করে দিতে পারে। ডিজিটাল সমাধান জলবায়ু পরিবর্তনের বিরুদ্ধে লড়াইয়েও সহায়ক হয়ে উঠতে পারে- আমরা কোভিডের সময় ইতিমধ্যেই দেখতে পেয়েছি দূর নিয়ন্ত্রিত কাজ বা কাগজহীন সবুজ অফিসে কাজের উদাহরণ। কিন্তু এই উপকারগুলি তখনই অনুভূত হবে যখন ডিজিটাল প্রযুক্তি ছড়িয়ে পড়বে ব্যাপকভাবে এবং সকলের কাছেই ডিজিটাল সুবিধা থাকবে। দুর্ভাগ্যবশত আমরা এখনও পর্যন্ত এই শক্তিশালী ব্যবহার কেবলমাত্র বাণিজ্য সরলীকরণের ক্ষেত্রেই দেখেছি। প্রতিটি দেশের প্রতি কোণায় ডিজিটাল পরিবর্তনের সুবিধা যেন পৌঁছে যায় সেই লক্ষ্যে কাজ করা আমাদের জি২০ গোষ্ঠীভুক্ত দেশগুলির দায়িত্ব। ভারত বিগত কয়েক বছর ধরে নিজের অভিজ্ঞতায় দেখেছে আমরা ডিজিটাল স্থাপত্য কীভাবে সামাজিক ও অর্থনৈতিক পরিবর্তন আনতে পারে। ডিজিটাল ব্যবহার কাজে গতি আনে, শাসন ব্যবস্থায় স্বচ্ছতাও আনা সম্ভব। ভারতে বর্তমানে ডিজিটাল বিপ্লব চলছে। উদাহরণ হিসেবে আমাদের ইউনিফায়েড পেমেন্ট ইন্টারফেস বা ইউপিআই ব্যবস্থার কথা বলা যায়। বিগত বছরে বিশ্বের ৪০ শতাংশ আর্থিক লেনদেন ইউপিআই-এর মাধ্যমে হয়েছে। পাশাপাশি আমরা ৪৬ কোটি নতুন ব্যাঙ্ক অ্যাকাউন্ট খুলেছি কেবলমাত্র ডিজিটাল পরিচয়ের ওপর ভিত্তি করে। আর্থিক অন্তর্ভুক্তিকরণে ভারতকে অগ্রণী নেতা হিসেবে গড়ে তুলছি আমরা। আমাদের কো-উইন প্ল্যাটফর্ম মানব জাতির ইতিহাসে বৃহত্তম টিকাকরণ অভিযানকে সফলভাবে সম্পন্ন করতে সাহায্য করেছে। অতিমারীর পরিস্থিতির মধ্যেও এই সাফল্য পেয়েছি আমরা। মাননীয়গণ, ভারতে আমার জনগণের কাছে ডিজিটাল ব্যবস্থাপনা পৌঁছে দিচ্ছি। কিন্তু আন্তর্জাতিক স্তরে ডিজিটাল ক্ষেত্রে এখনও বিশাল পার্থক্য রয়েছে। বিশ্বের উন্নয়নশীল দেশগুলির অনেক নাগরিকদের কাছে এখনও পর্যন্ত কোনো ধরনের ডিজিটাল পরিচয় নেই। মাত্র ৫০টি দেশে ডিজিটাল পেমেন্ট ব্যবস্থাপনা রয়েছে। “বিশ্বের কোনো নাগরিক যেন ডিজিটাল প্রযুক্তির সুবিধা থেকে বঞ্চিত না হন সে জন্য আগামী ১০ বছরে প্রত্যেক মানব জাতির জীবনে আমরা ডিজিটাল পরিবর্তন আনবো। এই অঙ্গীকার কী আমরা একসঙ্গে নিতে পারি?” জি২০ সভাপতিত্বকালে আগামী বছরে ভারত এই লক্ষ্যে জি২০ সহযোগী দেশগুলির সঙ্গে একযোগে কাজ করবে। আমাদের মূল লক্ষ্য হবে ‘উন্নয়নের জন্য তথ্য’ যা আমাদের পৌরহিত্যকালের যে সামগ্রিক মূল ভাবনা ‘এক বিশ্ব, এক পরিবার, এক ভবিষ্যৎ’-রয়েছে, তারই অবিচ্ছেদ্য অংশ হয়ে উঠবে। আপনাদের ধন্যবাদ। এটি প্রধানমন্ত্রীর বক্তব্যের আনুমানিক বঙ্গানুবাদ। মূল বক্তব্য ছিল হিন্দিতে।
দিলীপ পদগাঁওকারের মৃত্যুতে শোকবার্তা প্রধানমন্ত্রীর

শ্রী দিলীপপদগাঁওকারের মৃত্যুতে শোক প্রকাশ করলেন প্রধানমন্ত্রী শ্রী নরেন্দ্র মোদী। “শ্রী দিলীপপদগাঁওকার ছিলেন এক বিশিষ্ট চিন্তাবিদ সাংবাদিকতার ক্ষেত্রে যাঁর অবদান চির অমলিনহয়ে থাকবে। তাঁর মৃত্যুতে আমি মর্মাহত। তিনি যেখানেই থাকুন না কেন, শান্তিতেথাকুন” – এক বার্তায় বলেছেন প্রধানমন্ত্রী।
চতুর্থভারত-জার্মানি আন্তঃসরকার আলোচনায় যোগ দিতে বার্লিনে পৌঁছলেন প্রধানমন্ত্রী

প্রধানমন্ত্রীশ্রী নরেন্দ্র মোদী সোমবার বার্লিনে পৌঁছলেন চতুর্থ ভারত-জার্মানি আন্তঃসরকারআলোচনায় যোগ দিতে। এটি হল প্রধানমন্ত্রী শ্রী মোদীর দ্বিতীয় দ্বিপাক্ষিক জার্মানিসফর। জার্মানচ্যান্সেলর অ্যাঞ্জেলা মার্কেল বার্লিনের উপকন্ঠে স্ক্লস মেসেবার্গ-এপ্রধানমন্ত্রী শ্রী মোদীর জন্য এক অনাড়ম্বর নৈশ ভোজের আয়োজন করেন। দু’পক্ষেরমতবিনিময় প্রায় তিন ঘন্টা ধরে চলে এবং স্মার্ট সিটি, স্কিল ডেভেলপমেন্ট,পরিবেশ-অনুকূল শক্তি প্রভৃতি দ্বিপাক্ষিক স্বার্থ-সংশ্লিষ্ট নানা বিষয়ে কথা হয় । অর্থনৈতিক সংস্কারেজিএসটি সহ ভারতের নানা প্রয়াস সে দেশের পক্ষ থেকে প্রশংসিত হয়। নেতৃবৃন্দআঞ্চলিক ও বিশ্ব সংক্রান্ত নানা বিষয়ে কথা বলেন। প্রধানমন্ত্রী মোদী ইউরোপীয়গোষ্ঠীর মধ্যে ঐক্যবদ্ধ থাকার গুরুত্বের পুনরুক্তি করেন এবং বিশ্বেস্থিতিশীলতামূলক শক্তি হিসেবে এর তাৎপর্যের উল্লেখ করেন। আফগানিস্তানসম্পর্কে উভয় নেতাই আফগান নেতৃত্বাধীন এবং আফগান মালিকানায় মীমাংসা প্রক্রিয়ার ওপরজোর দেন। উদার মনস্কতার অবসান ঘটানো এবং সন্ত্রাসবাদ প্রভৃতি বিষয় আলোচনায় ওঠে।চিনের বেল্ট ও সড়ক সংক্রান্ত প্রয়াস এবং জলবায়ু পরিবর্তনের মতো বিষয়গুলিও আলোচনায়উত্থাপিত হয়। এরআগে, স্ক্লস মেসেবার্গ-এ পৌঁছনোর পর প্রধানমন্ত্রী মোদী ভ্রমণার্থীর বইয়ে স্বাক্ষরকরেন। এরপর দুই নেতা ঐ ভবনটির লন-এ কিছুক্ষণ পদচারণাও করেন। /
কর সংগ্রহের ক্ষেত্রে পারস্পরিক সহযোগিতা প্রসারের লক্ষ্যে ভারত-ব্রুনেই দারুসালাম চুক্তি স্বাক্ষরের প্রস্তাবে সম্মতি কেন্দ্রীয় মন্ত্রিসভার

কর সংগ্রহের ক্ষেত্রে পারস্পরিক সহযোগিতা প্রসারের লক্ষ্যে ভারত ও ব্রুনেই দারুসালাম-এর মধ্যে একটি চুক্তি স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ স্থির হয়েছে যে কর ফাঁকি ও কারচুপির ঘটনাকে কার্যকরভাবে দমন করার লক্ষ্যে ঐ চুক্তির আওতায় পরস্পরের মধ্যে প্রাসঙ্গিক তথ্য বিনিময় করবে ভারত ও ব্রুনেই। এর ফলে, দু’দেশেরই করবাবদ রাজস্ব অর্জনের পরিমাণও উল্লেখযোগ্যভাবে বৃদ্ধি পাবে। প্রসঙ্গত উল্লেখ্য যে এই চুক্তি সম্পাদনের ক্ষেত্রে দু’দেশেরই ব্যয় সংক্রান্ত কোনরকম বাধ্যবাধকতা থাকবে না। তবে, চুক্তির ৯ নং অনুচ্ছেদ অনুযায়ী কোন কোন ক্ষেত্রে যদি অতিরিক্ত ব্যয়ের পরিমাণ ৫০০ মার্কিন ডলার অতিক্রম করে যায়, সেক্ষেত্রে তা বহন করবে ভারত সরকার। /…
প্রধানমন্ত্রীশ্রী নরেন্দ্র মোদী ফ্রান্সের নাইসে ভয়ঙ্কর হিংসাত্মক হামলার তীব্র নিন্দা করলেন

নয়াদিল্লি, ১৫জুলাই, ২০১৬ প্রধানমন্ত্রীশ্রী নরেন্দ্র মোদী ফ্রান্সের নাইসে ভয়ঙ্কর হিংসাত্মক হামলার তীব্র নিন্দা করেছেন। তিনি বলেছেন, ‘ নাইসে ভয়াল হামলায়হতচকিত হয়ে পড়েছি। এই ধরনের জঘন্য হিংসাত্মক হামলার তীব্র নিন্দা করছি। নিহতদেরপরিবারবর্গের সঙ্গে আমিও সমব্যথী। আহতদের দ্রুত আরোগ্য ঘটবে বলে আশা করি। এই তীব্র বিষাদেরমূহুর্তে ভারত আমাদের ফরাসী ভাই-বোনদের পাশে রয়েছে এবং তাদের সঙ্গে দুঃখ-বেদনা ভাগকরে নিচ্ছে। ’ …
কেন্দ্রীয় মন্ত্রিসভা বিদেশে কৌশলগত দিক থেকে গুরুত্বপূর্ণ পরিকাঠামো প্রকল্পগুলির দরপত্র আহ্বানের জন্য ভারতীয় সংস্থাগুলিকে সাহায্য করতে কনসেশনাল ফাইনান্সিং স্কিমের মেয়াদ বৃদ্ধি অনুমোদন করল

বিদেশে কৌশলগত দিক থেকে গুরুত্বপূর্ণ পরিকাঠামো প্রকল্পগুলির দরপত্র আহ্বানের জন্য ভারতীয় সংস্থাগুলিকে সাহায্য করতে কনসেশনাল ফাইনান্সিং স্কিমের প্রথম মেয়াদ বৃদ্ধির বিষয়টি কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার (১ আগস্ট) কেন্দ্রীয় মন্ত্রিসভার বৈঠকে এই সিদ্ধান্ত অনুমোদিত হয়। কনসেশনাল ফাইনান্সিং স্কিমের আওতায় কেন্দ্রীয় সরকার ভারতীয় সংস্থাগুলিকে বিদেশে কৌশলগত দিক থেকে গুরুত্বপূর্ণ পরিকাঠামো প্রকল্পগুলির দরপত্র আহ্বানের ক্ষেত্রে ২০১৫-১৬ সাল থেকে সহায়তা দিয়ে আসছে। প্রকল্পটি অব্যাহত রাখার গুরুত্ব বিবেচনা করে এর মেয়াদ ২০১৮-২০২৩ পর্যন্ত আরও পাঁচ বছর বাড়ানোর ব্যাপারে প্রস্তাব দেওয়া হয়। কেন্দ্রীয় মন্ত্রিসভা আজ এই প্রস্তাবেই শিলমোহর দিল। ঋণদাতা ব্যাঙ্কগুলিকে ইন্টারেস্ট ইক্যুলাইজেশন সাপোর্ট বাবদ যে অর্থ দিতে হবে, তার আর্থিক বোঝা মেটানোর জন্য আর্থিক বিষয়ক দপ্তর প্রতি বছর বাজেট সংস্থান করবে। ভারতীয় মুদ্রায় ইন্টারেস্ট ইক্যুলাইজেশন সাপোর্ট বাবদ ২০১৮-১৯ – এ ৪২ কোটি ২৫ লক্ষ টাকা, ২০১৯-২০-তে ৬৫ কোটি টাকা, ২০২০-২১-এ ১২১ কোটি ৮৮ লক্ষ টাকা, ২০২১-২২ – এ ১৮৮ কোটি ৫০ লক্ষ টাকা এবং ২০২২-২৩ – এ ২০৮ কোটি টাকা ব্যয় হবে। এই পাঁচ বছরে মোট ব্যয়ের পরিমাণ দাঁড়াবে ৬২৫ কোটি ৬৩ লক্ষ টাকা।
প্রধানমন্ত্রী তাঁর উত্তর-পূর্বাঞ্চল সফরের ছবি শেয়ার করলেন

প্রধানমন্ত্রী শ্রী নরেন্দ্র মোদী শনিবার (৯ ফেব্রুয়ারি) দেশের উত্তর-পূর্বাঞ্চলের সৌন্দর্যের প্রশংসা করেছেন এবং যাঁরা ঐ অঞ্চল সফর করেছেন, তাঁদের তোলা ঐ অঞ্চলের ছবি #ম্যাগনিফিসেন্ট নর্থ-ইস্ট শিরোনামে পোস্ট করার অনুরোধ জানিয়েছেন। প্রধানমন্ত্রী তাঁর ছবিগুলিও শেয়ার করবেন বলে জানিয়েছেন। প্রধানমন্ত্রী আজ উত্তর-পূর্বাঞ্চলের বেশ কয়েকটি ছবি শেয়ার করেছেন। গতকাল তিনি #ম্যাগনিফিসেন্ট নর্থ-ইস্ট শিরোনামে আপনাদের সকলকে উত্তর-পূর্বাঞ্চলের ছবি শেয়ার করার অনুরোধ জানিয়েছেন। আমি বেশ কয়েকটি ছবি আমার পেজের স্টোরিতে শেয়ার করেছি। এগুলি http://t.co/
প্রধানমন্ত্রী ও ইউক্রেনের রাষ্ট্রপতির সঙ্গে টেলিফোনে আলোচনা

নয়াদিল্লি, ০৪ অক্টোবর, ২০২২ প্রধানমন্ত্রী শ্রী নরেন্দ্র মোদী আজ টেলিফোনে ইউক্রেনের রাষ্ট্রপতি ভ্লোদিমির জেলেনিস্কি সঙ্গে টেলিফোনে কথা বলেন। উভয় নেতা ইউক্রেনে চলতে থাকা সংঘর্ষ নিয়ে আলোচনা করেন। প্রধানমন্ত্রী এই সংঘর্ষ দ্রুত সমাপ্ত করে আলোচনা ও কূটনীতির মাধ্যমে এগিয়ে যাওয়ার বিষয়ে তাঁর আহ্বান পুনর্ব্যক্ত করেন। তিনি দৃঢ়ভাবে বলেন যে, এই সংঘর্ষের কোনও সমাধান হওয়া সম্ভব নয়। যে কোনোরকম শান্তি প্রক্রিয়ায় অংশ নিতে ভারত প্রস্তুত বলেও তিনি মন্তব্য করেন। প্রধানমন্ত্রী রাষ্ট্রসংঘ চার্টার, আন্তর্জাতিক আইন এবং সব দেশের ভৌগোলিক অখন্ডতা সমানভাবে গুরুত্ব দেওয়ার উপরও জোর দেন। প্রধানমন্ত্রী আরও বলেন, এই সংঘর্ষের মাধ্যমে কোনও সামরিক সমাধান হওয়া সম্ভব নয়। ইউক্রেন সহ সব দেশের পরমাণু কেন্দ্রগুলির নিরাপত্তাকে গুরুত্ব দেয় ভারত। তিনি জোর দিয়ে বলেন, পারমাণবিক ক্ষমতাসম্পন্ন ব্যবস্থাগুলি বিপন্ন হলে জনস্বাস্থ্য ও পরিবেশের উপর সুদূরপ্রসারী ও বিধ্বংসী পরিণাম দেখা দিতে পারে। উভয় নেতা দ্বিপাক্ষিক সহযোগিতার গুরুত্বপূর্ণ বিষয়গুলি নিয়েও কথা বলেন। এছাড়াও, ২০২১ সালের নভেম্বর মাসে গ্লাসগোতে তাঁদের শেষ বৈঠকের সময় যে আলোচনা হয়েছিল, সেই সম্পর্কেও মতবিনিময়।
উত্তর ভারতে ধূলি ঝড়েক্ষতিগ্রস্তদেরপ্রধান মন্ত্রী জাতীয় ত্রাণ তহবিল থেকেসাহায্যের ঘোষণা

উত্তর ভারতেবিভিন্ন রাজ্যেধূলি ঝড়েনিহতদের পরিবার পিছু ২ লক্ষ টাকা করে সাহায্য প্রদানের অনুমোদন করলেন প্রধান মন্ত্রী শ্রী নরেন্দ্র মোদী। ঝড়ে গুরুতরভাবে আহত ব্যক্তিদেরও ৫০ হাজার টাকা করেদেওয়া হবে।প্রধান মন্ত্রী জাতীয় ত্রাণ তহবিল থেকেএই টাকা দেওয়া হবে।
ছত্তিশগড়ের সুকমায় মাওবাদী হানার নিন্দা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী ছত্তিসগড়ের সুকমায় মাওবাদী হামলার কঠোরভাষায় নিন্দা করেন। এই হামলায় যে সব নিরাপত্তাবাহিনীর সদস্য শহীদ হয়েছেন, তিনি তাঁদের প্রতি শ্রদ্ধা জানান। এক ট্যুইট বার্তায় প্রধানমন্ত্রী বলেন, “ স্বজনহারা পরিবারগুলির প্রতি সমবেদনা জানাই। যারা আহত হয়েছেন, তাঁদের দ্রুত আরোগ্য কামনা করি,” arch ….
গুজরাটের প্রাক্তন মন্ত্রী শ্রী ভাগুভাই প্যাটেলের প্রয়াণে প্রধানমন্ত্রীর শোকপ্রকাশ

প্রধানমন্ত্রী শ্রী নরেন্দ্র মোদী গুজরাটের প্রাক্তন মন্ত্রী শ্রী ভাগুভাই প্যাটেলের প্রয়াণে গভীর শোকপ্রকাশ করেছেন। তিনি বলেছেন, জনসেবামূলক উদ্যোগে শ্রী প্যাটেলের ভূমিকা স্মরনীয় হয়ে থাকবে। এক ট্যুইট বার্তায় প্রধানমন্ত্রী বলেছেন, “গুজরাট সরকারের প্রাক্তন মন্ত্রী শ্রী ভাগুভাই প্যাটেলের প্রয়াণে আমি শোকাহত। জনসেবামূলক উদ্যোগে শ্রী প্যাটেলের ভূমিকা স্মরনীয় হয়ে থাকবে। তাঁর আত্মার শান্তি কামনা করি এবং শোকসন্তপ্ত পরিবারের সদস্যদের সমবেদনা জানাই। … ওঁ শান্তি।।“ /
দিল্লী ক্যান্টনম্যান্টের কান্ধার লাইন্স-এ চতুর্থ কেন্দ্রীয় বিদ্যালয় নির্মাণের জন্য প্রতিরক্ষা দপ্তরের জমি হস্তান্তরে মন্দ্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার (৪ জুলাই) কেন্দ্রীয় মন্ত্রিসভার বৈঠকে দিল্লী ক্যান্টনম্যান্টের কান্ধার লাইন্স-এ চতুর্থ কেন্দ্রীয় বিদ্যালয় নির্মাণের জন্য কেন্দ্রীয় বিদ্যালয় সংগঠনকে প্রতিরক্ষা দপ্তরের চার একর জমি বার্ষিক এক টাকার ন্যূনতম ভাড়ার বিনিময়ে হস্তান্তরের বিষয়টি অনুমোদিত হয়েছে। দিল্লী ক্যান্টনম্যান্টের চতুর্থ কেন্দ্রীয় বিদ্যালয়টি ১৯৯৪-এ স্হাপিত হওয়ার পর থেকে এর পঠন-পাঠন অস্হায়ীভাবে এক অন্য ভবনে চলছিল। বর্তমানে এই বিদ্যালয়ের পড়ুয়ার সংখ্যা ৯৫৬। বিদ্যালয়ের নিজস্ব ভবন নির্মিত হলে পড়ুয়াদের শিক্ষামূলক যাবতীয় চাহিদা মেটানো সম্ভব হবে। সেইসঙ্গে চাকুরিরত ও, অবসরপ্রাপ্ত সেনা পরিবার এবং অসামরিক পরিবারের ছেলেমেয়েদের পড়াশুনা আরও সুচারুভাবে সম্পন্ন হবে। /
ভারত-জাপান বিদেশ ও প্রতিরক্ষা মন্ত্রী পর্যায়ের প্রথম বৈঠক

ভারত-জাপান বিদেশ ও প্রতিরক্ষা মন্ত্রী পর্যায়ের (২+২) প্রথম বৈঠক আজ এখানে অনুষ্ঠিত হয়। উল্লেখ করা যেতে পারে, গত মাসে জাপানে আয়োজিত ত্রয়োদশ ভারত-জাপান বার্ষিক শিখর সম্মেলনের সময় দ্বিপাক্ষিক নিরাপত্তা ও প্রতিরক্ষা সহযোগিতাকে আরও নিবিড়তর করার লক্ষ্যে দুই দেশের বিদেশ ও প্রতিরক্ষা মন্ত্রী পর্যায়ের আলাপ-আলোচনা শুরু করার ব্যাপারে প্রধানমন্ত্রী শ্রী নরেন্দ্র মোদী ও সে দেশের প্রধানমন্ত্রী শ্রী সিঞ্জো আবের মধ্যে যে সিদ্ধান্ত গৃহীত হয়, তার প্রেক্ষিতেই আজকের এই বৈঠক। মন্ত্রী পর্যায়ের ২+২ বৈঠকে ভারতীয় প্রতিনিধিদলের নেতৃত্ব দেন প্রতিরক্ষা মন্ত্রী শ্রী রাজনাথ সিং ও বিদেশ মন্ত্রী ডঃ এস জয়শঙ্কর। জাপানের হয়ে বৈঠকে নেতৃত্ব দেন বিদেশ মন্ত্রী মিঃ তোশিমিৎসু মোটেগি এবং প্রতিরক্ষা মন্ত্রী মিঃ তারো কোনো। এই বৈঠক ভারত-জাপান বিশেষ কৌশলগত ও বিশ্ব অংশীদারিত্বের ক্ষেত্রে আরও ঘনিষ্ঠ সহযোগিতা গড়ে তুলতে দুই দেশের মধ্যে প্রতিরক্ষা ও নিরাপত্তা সহযোগিতাকে নিবিড় করার বিষয়ে দৃষ্টিভঙ্গি আদান-প্রদানে এক গুরুত্বপূর্ণ মঞ্চ প্রদান করে। ভারতের ‘পুবে তাকাও নীতি’ এবং জাপানের ‘উদার ও উন্মুক্ত ভারত-প্রশান্ত মহাসাগরীয় পরিকল্পনা’র আওতায় উভয় পক্ষের মধ্যে বৈঠকে ভারত-প্রশান্ত মহাসাগরীয় অঞ্চলের বর্তমান পরিস্থিতি পর্যালোচনার পাশাপাশি দুই দেশের মানুষ সহ এই অঞ্চলের উজ্জ্বল ভবিষ্যতের জন্য শান্তি, সমৃদ্ধি ও অগ্রগতি সম্পর্কে অভিন্ন লক্ষ্য পূরণের বিভিন্ন বিষয় নিয়ে বিস্তারিত আলোচনা হয়। /…
কোভিড-১৯ মহামারী মোকাবিলায় প্রধানমন্ত্রীর পৌরহিত্যে পর্যালোচনা বৈঠক

প্রধানমন্ত্রী শ্রী নরেন্দ্র মোদী আজ দেশে কোভিড-১৯ পরিস্থিতি নিয়ে একটি পর্যালোচনা বৈঠক করেছেন। এই বৈঠকে কেন্দ্রীয় স্বরাষ্ট্র মন্ত্রী শ্রী অমিত শাহ, কেন্দ্রীয় স্বাস্থ্য মন্ত্রী ডঃ হর্ষ বর্ধন, নীতি আয়োগের সদস্যরা, ক্যাবিনেট সচিব সহ কেন্দ্রের পদস্থ আধিকারিকরা উপস্থিত ছিলেন। প্রধানমন্ত্রী দেশের বিভিন্ন প্রান্তের পরিস্থিতির পর্যালোচনা করে রাজ্যগুলি কি কি ব্যবস্থা নিয়েছে তা নিয়ে আলোচনা করেছেন। ব্যক্তিগত জনস্বাস্থ্যবিধি ও সর্বসাধারণের জন্য প্রকাশ্য স্থানে সামাজিক শৃঙ্খলা বজায় রাখার ওপর তিনি গুরুত্ব দিয়েছেন। কোভিডের বিষয়ে সচেতনতা গড়ে তুলে এই সংক্রমণকে আটকাতে বিভিন্ন ব্যবস্থা কার্যকর করার ওপরও তিনি গুরুত্ব দেন। তিনি বলেন, এই বিষয়ে শৈথিল্যের কোনো অবকাশ নেই। দিল্লীতে মহামারীর পরিস্থিতির মোকাবিলায় কেন্দ্র, রাজ্য সরকার ও স্থানীয় প্রশাসন সংস্থাগুলির একযোগে কাজ করায় প্রধানমন্ত্রী তার প্রশংসা করেন। জাতীয় রাজধানী অঞ্চলে অন্যান্য রাজ্য সরকারগুলির সঙ্গে একই ভাবে কোভিড-১৯ মহামারীর মোকাবিলায় তিনি কাজ করার নির্দেশ দিয়েছেন। আমেদাবাদে ‘ধনবন্ত্রী রথ’এর মাধ্যমে সফলভাবে নজরদারি চালানো এবং বাড়িতে আক্রান্ত কোভিড সংক্রমিতদের যত্নের বিষয়টি প্রশংসা করা হয়। এই পদ্ধতি অন্য জায়গাতেও প্রয়োগ করার নির্দেশ দেওয়া হয়েছে। প্রধানমন্ত্রী জাতীয় স্তরে নজরদারি অব্যাহত রাখতে এবং সংক্রমিত রাজ্যগুলি ও যেসব এলাকায় সংক্রমণের হার বেশি সেখানে প্রয়োজনীয় সব রকমের সহায়তার নির্দেশ দিয়েছেন।
পুনর্নবীকরণযোগ্য জ্বালানি ক্ষেত্রে ২,৩৬০কোটি টাকার বন্ড ছাড়ার প্রস্তাব  :  সম্মতি কেন্দ্রীয় মন্ত্রিসভার

পুনর্নবীকরণযোগ্য জ্বালানি ক্ষেত্রে ২,৩৬০ কোটি টাকা সংগ্রহের লক্ষ্যে বন্ডছাড়ার প্রস্তাবে অনুমোদন দিল কেন্দ্রীয় মন্ত্রিসভা। বুধবার এখানে প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আলোচনার পর এইঅনুমোদনদানের সিদ্ধান্ত গ্রহণ করা হয়। ২০১৭-১৮ অর্থ বছরে ভারতের পুনর্নবীকরণযোগ্য জ্বালানি বিকাশ সংস্থার (আইআরইডিএ)মাধ্যমে অর্থ সংগ্রহের লক্ষ্যে বন্ড ছাড়া হবে কেন্দ্রীয় নতুন ও পুনর্নবীকরণযোগ্যজ্বালানি মন্ত্রকের পক্ষ থেকে। বন্ড বিক্রির মাধ্যমে যে সম্পদ সংগৃহীত হবে তাপুনর্নবীকরণযোগ্য জ্বালানি উৎপাদন ক্ষেত্রে অতিরিক্ত ক্ষমতা গড়ে তোলার কাজেব্যবহার করা হবে। এর ফলে, সৃষ্টি হবে অতিরিক্ত কর্মসংস্থানের সুযোগ। /
ভুটানের সাধারণ নির্বাচনে জয়লাভের জন্য ড্রুক নামরুপ শোগপা দলের সভাপতি ডঃ লোতে শেরিং-কে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী আজ (১৯শে অক্টোবর, ২০১৮) ড্রুক নামরুপ শোগপা দলের সভাপতি ডঃ লোতে শেরিং-এর সঙ্গে টেলিফোনে কথা বলেন। ভুটানের তৃতীয় সাধারণ নির্বাচনে ডঃ শেরিং-এর দল বিজয়ী হওয়ায় এবং ডঃ শেরিং নিজে জাতীয় পরিষদে নির্বাচিত হওয়ায় প্রধানমন্ত্রী মোদী তাঁকে অভিনন্দন জানান। ভুটানে সাধারণ নির্বাচন সফলভাবে সম্পন্ন হয়েছে যা সে দেশের গণতন্ত্রকে সুদৃঢ় করে তোলার পক্ষে একটি গুরুত্বপূর্ণ মাইলফলক। প্রধানমন্ত্রী শ্রী মোদী এই বিষয়টিকে স্বাগত জানিয়েছেন। প্রধানমন্ত্রী মোদী জানান যে, ভুটানের সঙ্গে ভারতের বিশেষ মৈত্রী ও সহযোগিতার সম্পর্ককে আরও মজবুত করার বিষয়টিকে ভারত গুরুত্বের সঙ্গে দেখে। পারস্পরিক স্বার্থ ও মূল্যবোধ এবং আস্থার ভিত্তিতে দু’দেশের এই সম্পর্ক গড়ে উঠেছে। দু’দেশের কূটনৈতিক সম্পর্কের স্বর্ণ জয়ন্তী উদযাপনের চলতি পর্বের উল্লেখ করে প্রধানমন্ত্রী আবারও জানান যে ভারত ভুটানের নতুন সরকারের সঙ্গে কাজ করে সে দেশের আর্থ-সামাজিক বিকাশ ত্বরান্বিত করতে দায়বদ্ধ। এই কাজের মূলে থাকবে ভুটানের জনসাধারণ ও সরকারের স্বার্থ-সংশ্লিষ্ট বিভিন্ন বিষয়। প্রধানমন্ত্রী মোদী ডঃ লোতে শেরিং-কে ভারতে আসার আমন্ত্রণ জানান। ডঃ লোতে শেরিং প্রধানমন্ত্রী মোদীকে তাঁর শুভেচ্ছা ও শুভকামনার জন্য ধন্যবাদ জানান এবং যথাশীঘ্র সম্ভব ভারতে আসার আমন্ত্রণ গ্রহণ করেন। দুই নেতাই ভুটানের ও ভারতের মানুষের কল্যাণে এই বিশেষ ও বহুমুখী দ্বিপাক্ষিক সহযোগিতাকে এগিয়ে নিয়ে যেতে সম্মত হন। /…
ইন্সটিটিউট অফ চার্টার্ড অ্যাকাউন্টেন্ট অফ ইন্ডিয়া এবং দ্য সাউথ আফ্রিকান ইন্সটিটিউট অফ চার্টার্ড অ্যাকাউন্টেন্ট-এর মধ্যে পারস্পরিক স্বীকৃতি সংক্রান্ত চুক্তিটি কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টেন্ট অফ ইন্ডিয়া এবং দ্য সাউথ আরিকান ইন্সটিটিউট অফ চার্টার্ড অ্যাকাউন্টেন্ট-এর মধ্যে পারস্পরিক স্বীকৃতি সংক্রান্ত চুক্তিটি অনুমোদিত হয়েছে। দু-দেশের চার্টার্ড অ্যাকাউন্টেন্ট সংস্থা, আইসিএআই এবং এসএআইসিএ – এর মধ্যে অ্যাকাউন্টিং সংক্রান্ত জ্ঞান বৃদ্ধি, পেশাগত ও মেধাগত উন্নয়ন, সংশ্লিষ্ট সংস্থাগুলির সদস্যদের স্বার্থ সুরক্ষা এবং দক্ষিণ আফ্রিকা ও ভারতের অ্যাকাউন্টিং পেশার উন্নয়নের লক্ষ্যেই এই চুক্তিটি স্বাক্ষরিত হয়েছে। এর ফলে, ভারতীয় অ্যাকাউন্টেন্সি পেশাদাররা দক্ষিণ আফ্রিকার বাজারে তাঁদের পেশাগত কাজের সুযোগ পাবেন। তবে, তাঁদের পূর্ব নির্ধারিত পেশাগত যোগ্যতা থাকতে হবে। এছাড়া, এই চুক্তির ফলে দু-দেশের অ্যাকাউন্টিং সংস্থাগুলির মধ্যে একটি শক্তিশালী কার্যকর সম্পর্ক গড়ে উঠবে। অন্যদিকে, চুক্তিটির ফলে এক দেশের অ্যাকাউন্টিং পেশাদাররা অন্য দেশে যাতায়াত ও কাজ করতে পারবেন এবং দু-দেশের ক্ষুদ্র ও মাঝারি ব্যবসার ক্ষেত্রে এক নতুন মাত্রা সংযোজিত হবে। দক্ষিণ আফ্রিকার অ্যাকাউন্টিং সংস্থার সঙ্গে আইসিএআই-এর এই সম্পর্কের ফলে একদিকে যেমন সংশ্লিষ্ট সংস্থাগুলির সদস্যদের স্বার্থ সুরক্ষিত হবে, অন্যদিকে এই অঞ্চলে আইসিএআই-এর সুনাম আরও বাড়বে। বিগত কয়েক বছরে পারস্পরিক সুবিধার্থে দু-দেশের সংস্থাগুলির মধ্যে কৌশলগত সম্পর্ক গড়ে ওঠে। অন্যদিকে, এই চুক্তিটির ফলে এই অঞ্চলের দেশগুলিতে, ভারতীয় চার্টার্ড অ্যাকাউন্টেন্টদের আরও বেশি করে কর্মসংস্থান এবং ভারতে তাঁদের আয় বাবদ অর্থ প্রেরণের সম্ভাবনাও বাড়বে। ১৯৪৯ সালে ভারতের আইনসভায় অনুমোদিত এক অনুসারে বিধিবদ্ধ সংস্থা হিসাবে আইসিএআই স্থাপিত হয়। অন্যদিকে, এসএআইসিএ দক্ষিণ আফ্রিকার সর্বপ্রধান হিসাব রক্ষক সংস্থা হিসাবে পরিচিত এবং বিশ্বের মধ্যে অন্যতম প্রধান সংস্থা।
দক্ষিণ আফ্রিকার রাষ্ট্রপতির রাষ্ট্রীয় ভারত সফর উপলক্ষে সংবাদমাধ্যমের উদ্দেশে প্রধানমন্ত্রীর বিবৃতি

মাননীয় রাষ্ট্রপতি রামাফোসা, দক্ষিণ আফ্রিকা থেকে আগত বিশিষ্ট অতিথিবৃন্দ, বন্ধুগণ, ভারতের অভিন্ন হৃদয় বন্ধু আজ আমাদের মধ্যে উপস্থিত হয়েছেন, যা অত্যন্ত আনন্দের বিষয়। ভারত তাঁর কাছে নতুন নয়, তবে, রাষ্ট্রপতি হিসেবে এটিই তাঁর প্রথম ভারত সফর। আমাদের দুই দেশের সম্পর্কের এক বিশেষ মুহূর্তে তাঁর ভারত সফর হচ্ছে। এ বছর মহাত্মা গান্ধীর জন্মের সার্ধ শতবার্ষিকী। গত বছর ছিল নেলসন ম্যান্ডেলার জন্মবার্ষিকী। এমনকি, গত বছর আমাদের কূটনৈতিক সম্পর্কের হীরক জয়ন্তী উদযাপিত হয়েছে। রাষ্ট্রপতি রামাফোসা বিশেষ এই মুহূর্তে ভারত সফরে আসায় আমি অত্যন্ত আনন্দিত। এছাড়াও, ভারতের কাছে তাঁর সফরের বিশেষ তাৎপর্য রয়েছে। আসলে, আমরা আগামীকাল আমাদের সাধারণতন্ত্র দিবস উদযাপন করতে চলেছি, যেখানে তিনি প্রধান অতিথি হিসেবে উপস্থিত থাকছেন। রাষ্ট্রপতি রামাফোসা আমাদের যে শ্রদ্ধা এবং সম্মান জানিয়েছেন, তার জন্য আমরা কৃতজ্ঞ। বিশেষ এই মুহূর্তে সমগ্র ভারতও তাঁর কাছে কৃতজ্ঞ। বন্ধুগণ, আমার সঙ্গে রামাফোসার প্রথম দেখা হয় ২০১৬-তে দক্ষিণ আফ্রিকায় যখন আমি সে দেশ সফর করছিলাম। সে সময়ে তিনি দক্ষিণ আফ্রিকার উপ-রাষ্ট্রপতি ছিলেন। আমাদের দু’জনের প্রথম বৈঠকে আমি ভারতের প্রতি তাঁর গভীর আগ্রহ ও অনুরাগ উপলব্ধি করেছিলাম। গত বছর দক্ষিণ আফ্রিকায় আয়োজিত ব্রিক্‌স শীর্ষ সম্মেলনের সময়ও আমি তাঁর উষ্ণ আতিথেয়তা পেয়েছি। দিল্লিতে এখন শীতের মরশুম চলছে। কিন্তু আমার বিশ্বাস শীতের এই সময়ে রাষ্ট্রপতি রামাফোসা ভারতের আতিথেয়তার উষ্ণতা অনুভব করবেন। আমি, রাষ্ট্রপতি ও তাঁর প্রতিনিধিদলকে ভারতে আন্তরিক স্বাগত জানাই। বন্ধুগণ, রাষ্ট্রপতির সঙ্গে আজ আমার মতবিনিময়ের সময় আমাদের দুই দেশের সম্পর্কের সমস্ত দিক নিয়ে আমরা পর্যালোচনা করেছি। আমাদের বাণিজ্য ও বিনিয়োগের সম্পর্ক ক্রমশ নিবিড় থেকে নিবিড়তর হচ্ছে। আমাদের দ্বিপাক্ষিক বাণিজ্যের পরিমাণ ১০ বিলিয়ন মার্কিন ডলার ছাড়িয়েছে। এ বছর ‘ভাইব্র্যান্ট গুজরাট’ শীর্ষ সম্মেলনে দক্ষিণ আফ্রিকা অংশীদার দেশ হিসেবে যোগ দেয়। দক্ষিণ আফ্রিকায় বিনিয়োগ বাড়াতে রাষ্ট্রপতি রামাফোসা যে সমস্ত উদ্যোগ গ্রহণ করেছেন, ভারতীয় সংস্থাগুলি তাতে সক্রিয়ভাবে অংশগ্রহণ করছে। দক্ষিণ আফ্রিকার দক্ষতা উন্নয়ন কর্মসূচিগুলিতেও আমরা অংশীদার হয়েছি। শীঘ্রই সে দেশের প্রিটোরিয়াতে গান্ধী-ম্যান্ডেলা দক্ষতা প্রতিষ্ঠান স্থাপন করা হবে। আমরা দু’জনেই এই সম্পর্ককে এক নতুন উচ্চতায় নিয়ে যেতে অঙ্গীকারবদ্ধ। এই লক্ষ্যে, আর কিছু সময় পরেই আমরা দু’জনেই উভয় দেশের শিল্পপতিদের সঙ্গে মিলিত হব। বন্ধুগণ, আমরা যদি বিশ্ব মানচিত্রে চোখ রাখি, তাহলে দেখতে পাবো ভারত মহাসাগরের খুব গুরুত্বপূর্ণ দুটি জায়গায় এই দুই দেশের অবস্থান। এই দুই গণতান্ত্রিক দেশেই রয়েছে বিপুল বৈচিত্র্যের সমাহার। আমরা মহাত্মা গান্ধী ও নেলসন ম্যান্ডেলার মহান ঐতিহ্যের উত্তরসূরী। তাই, সমগ্র বিশ্ব আমাদের এই দুই দেশকে প্রায় একই দৃষ্টিভঙ্গি নিয়ে দেখে থাকে। ব্রিক্‌স, জি-২০, ভারত মহাসাগরীয় অঞ্চল সংগঠন, ইবসা-র মতো বিভিন্ন আন্তর্জাতিক মঞ্চে আমাদের পারস্পরিক সহযোগিতা ও সমন্বয় অত্যন্ত মজবুত। রাষ্ট্রসঙ্ঘের নিরাপত্তা পরিষদের সংস্কারের ক্ষেত্রেও আমরা একযোগে কাজ করছি। রাষ্ট্রপতি রামাফোসার এই ভারত সফরের আরও একটি গুরুত্বপূর্ণ বৈশিষ্ট্য হল প্রথম “গান্ধী-ম্যান্ডেলা ফ্রিডম লেকচার”-এ তিনি ভাষণ দেবেন। কেবল আমিই নই, সমগ্র ভারত এমনকি দক্ষিণ আফ্রিকাও মাননীয় রাষ্ট্রপতির ভাষণ শোনার অধীর অপেক্ষায় রয়েছে। বন্ধুগণ, সাধারণতন্ত্র দিবসে রাষ্ট্রপতি রামাফোসার উপস্থিতি এবং প্রধান অতিথি হিসাবে তাঁর যোগদান আমাদের দুই দেশের অভিন্ন অঙ্গীকারকে আরও মজবুত করবে। আমি আরও একবার রাষ্ট্রপতিকে উষ্ণ অভ্যর্থনা জানাই। ধন্যবাদ। /
হিমাচল প্রদেশের প্রাক্তন মুখ্যমন্ত্রী শ্রী বীরভদ্র সিং-এর প্রয়াণে প্রধানমন্ত্রী শোক প্রকাশ

প্রধানমন্ত্রী শ্রী নরেন্দ্র মোদী হিমাচল প্রদেশের প্রাক্তন মুখ্যমন্ত্রী শ্রী বীরভদ্র সিং-এর প্রয়াণে গভীর শোক প্রকাশ করেছেন। এক ট্যুইটে প্রধানমন্ত্রী বলেছেন, “সুদীর্ঘ রাজনৈতিক জীবনে বীরভদ্র সিংজী’র ছিল প্রশাসনিক ও আইন বিষয়ে গভীর অভিজ্ঞতা। তিনি হিমাচল প্রদেশের জন্য এবং রাজ্যবাসীর কল্যাণে গুরুত্বপূর্ণ ভূমিকা পালন করেছেন। তাঁর প্রয়াণে দুঃখিত। তাঁর পরিবার ও সমর্থকদের প্রতি আমার সমবেদনা। ওম শান্তি”!